CELEX: 62018TN0687
Language: mt
Date: 2018-11-20 00:00:00
Title: Kawża T-687/18: Rikors ippreżentat fl-20 ta’ Novembru 2018 – Pilatus Bank vs BĊE

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/59
            
         
      Rikors ippreżentat fl-20 ta’ Novembru 2018 – Pilatus Bank vs BĊE
      (Kawża T-687/18)
      (2019/C 25/76)
      Lingwa tal-kawża: l-Ingliż
      
         Partijiet
      
      
         Rikorrenti: Pilatus Bank plc (Ta’ Xbiex, Malta) (rappreżentanti: O. Behrends, M. Kirchner u L. Feddern, avukati)
      
         Konvenut: Il-BĊE
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tal-BĊE tal-10 ta’ Settembru 2018 li kwalunkwe komunikazzjoni ta’ Pilatus Bank plc lill-BĊE għandha ssir permezz tal-“Persuna Kompetenti” jew għandha tinkludi l-approvazzjoni tal-“Persuna Kompetenti” bħala anness;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka disa’ motivi.
      
                  1.
               
               
                  L-ewwel motiv ibbażat fuq l-allegazzjoni li d-deċiżjoni tal-BĊE hija nieqsa minn kwalunkwe bażi legali fid-dritt nazzjonali jew Ewropew.
               
            
                  2.
               
               
                  It-tieni motiv ibbażat fuq l-allegazzjoni li l-BĊE kiser drittijiet sostantivi u proċedurali tar-rikorrenti skont ir-Regolament dwar il-Mekkaniżmu Superviżorju Uniku, il-Karta tad-Drittijiet Fundamentali tal-Unjoni Ewropea u l-istat tad-dritt, b’mod partikolari d-dritt ta’ aċċess għall-fajl, id-dritt li tirrikorri għal rimedji ġudizzjarji, id-dritt li tkun irrappreżentata minn rappreżentant legali estern u d-dritt għall-kunfidenzjalità tal-komunikazzjonijiet mar-rappreżentant legali.
               
            
                  3.
               
               
                  It-tielet motiv ibbażat fuq l-allegazzjoni li l-BĊE kiser id-dritt tar-rikorrenti għal rimedju effettiv.
               
            
                  4.
               
               
                  Ir-raba’ motiv ibbażat fuq l-allegazzjoni li l-BĊE kiser il-prinċipju ta’ aspettattivi leġittimi u ċertezza legali.
               
            
                  5.
               
               
                  Il-ħames motiv ibbażat fuq l-allegazzjoni li l-BĊE kiser il-prinċipju ta’ proporzjonalità.
               
            
                  6.
               
               
                  Is-sitt motiv ibbażat fuq l-allegazzjoni li l-BĊE wettaq détournement de pouvoir (użu ħażin ta’ poter).
               
            
                  7.
               
               
                  Is-seba’ motiv ibbażat fuq l-allegazzjoni li l-BĊE kiser ir-rekwiżit ta’ motivazzjoni xierqa ta’ deċiżjoni.
               
            
                  8.
               
               
                  It-tmien motiv ibbażat fuq l-allegazzjoni li l-BĊE kiser id-dritt għal smigħ tar-rikorrenti.
               
            
                  9.
               
               
                  Id-disa’ motiv ibbażat fuq l-allegazzjoni li l-BĊE kiser il-prinċipju ta’ nemo auditur.